Document ID: /roh_data/filtered/fineweb-2-filterrobots_roh.jsonl.gz/2671

Damai ch’ins sajetta en il chantun Grischun cun in auter caliber che il rest da la Svizra, n'eri per l’industria d’armas e muniziun fin ussa betg lucrativ da sviluppar muniziun senza plum. Per quest motiv ha Peter Vonow prendì l’iniziativa privata ed ha cumenzà a sviluppar patronas senza plum. Ils emprims prototips ha l’um da 68 onns anc construì e pajà sez. Suenter ha el pudì persvader ina filiala da la RUAG da sia construcziun. E lezza ha alura surpiglià la producziun da seria.
La muniziun da Peter Vonow è d’arom. Ella na fetschia betg donn a la natira ed en pli saja arom pli svelt e pli pauc sensibel al vent. Cun questa construcziun saja uss fatg in emprim pass en direcziun chatscha senza muniziun da plum.
RR actualitad 12:00